Umbrid

Umbrid olid itali hõim, mis asustas 1. aastatuhandel eKr Apenniini poolsaarel ala, mida tänapäeval tuntakse Umbriana ja mõnd sellega piirnevat ala. Umbrite kultuur oli tugeva etruski mõju all. Nad rääkisid ladina keelele lähedast umbri keelt, millest on säilinud paarkümmend pealiskirja. 308 eKr sattusid nad Rooma võimu alla ja romaniseerusid kiiresti.

Tähtsamad umbrite rajatud linnad olid Ameria (Amelia), Ariminum (Rimini), Asisium (Assisi), Iguvium (Gubbio), Interamna (Terni), Perusia (Perugia) ja Spoletium (Spoleto).

Umbritest pärines Rooma kirjanik Plautus.

Kategooria:Rahvad
Kategooria:Itaalia esiaeg